|  |
| --- |
| UKMERGĖS RAJONO SAVIVALDYBĖSTARYBA |
|  |
| **SPRENDIMAS** |
| **DĖL NUTARIMO PROJEKTO TEIKIMO LIETUVOS RESPUBLIKOS VYRIAUSYBEI** |
|  |
| 2023 m. kovo d. Nr. |
| Ukmergė |

Vadovaudamasi Lietuvos Respublikos vietos savivaldos įstatymo 7 straipsnio 10 punktu, 16 straipsnio 2 dalies 27 punktu, Lietuvos Respublikos Vyriausybės įstatymo 38 straipsnio 1 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsniu ir 20 straipsnio 1 dalies 8 punktu, Lietuvos Respublikos energetikos įstatymo 37 straipsnio 1 ir 2 dalimis, Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo, patvirtinto Lietuvos Respublikos energetikos ministro 2009 m. gruodžio 9 d. įsakymu Nr. 1-243, 22 punktu, atsižveldama į Ukmergės rajono savivaldybės tarybos 2021 m. birželio 23 d. sprendimą Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“, Ukmergės rajono savivaldybės tarybos 2021 m. rugpjūčio 26 d. sprendimą Nr. 7-205 „Dėl Ukmergės rajono savivaldybės tarybos 2021 m. birželio 23 d. sprendimo Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“ pakeitimo“, akcinės bendrovės „Energijos skirstymo operatorius“ 2022 m. rugpjūčio 9 d. raštą Nr. 22KR-SD-7561 „Sprendimas dėl energetikos objektų išpirkimo“ bei akcinės bendrovės „Energijos skirstymo operatorius“ 2023 m. vasario 9 d. raštą Nr. 23KR-SD-1596 „Dėl energetikos objektų išpirkimo“, Ukmergės rajono savivaldybės taryba n u s p r e n d ž i a:

1. Teikti Lietuvos Respublikos Vyriausybei nutarimo dėl valstybei nuosavybės teise priklausančių ir šiuo metu Ukmergės rajono savivaldybės patikėjimo teise valdomų Ukmergės rajono savivaldybės teritorijoje esančių kilnojamųjų daiktų – elektros energetikos objektų su visais priklausiniais, kurie reikalingi tinkamam energetikos objektų eksploatavimui (toliau kartu – Energetikos objektai), pardavimo akcinei bendrovei „Energijos skirstymo operatorius“ projektą:

1.1. 0,4 kV įtampos elektros oro linijos (4xAP-35, ilgis – 150 m) L-200 iš ST-111 tarp atramų Nr. 200/1-200/6, stulpinės transformatorinės ST-111, 63 kVA galios transformatorius TM 63/10, esančių Ukmergės r. sav., Vidiškių sen., Šlapių Priemiesčio k., kurių įsigijimo vertė – 14695,32 Eur (keturiolika tūkstančių šeši šimtai devyniasdešimt penki eurai trisdešimt du centai), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 1626,09 Eur (vienas tūkstantis šeši šimtai dvidešimt šeši eurai devyni centai;

1.2. 10 kV įtampos elektros oro linijos (3xAS-35, ilgis – 830 m) L-200 iš Želvos TP tarp atramų Nr. 207/37/1-203/12, stulpinės transformatorinės ST Ž-221, 100 kVA galios trasformatoriaus TSMA-100/10, esančių Ukmergės r. sav., Šešuolių sen., Šešuolių k., kurių įsigijimo vertė – 16062,33 Eur (šešiolika tūkstančių šešiasdešimt du eurai trisdešimt trys centai), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 4957,50 Eur (keturi tūkstančiai devyni šimtai penkiasdešimt septyni eurai penkiasdešimt centų);

1.3. 0,4 kV įtampos elektros oro linijos (4xA-50, ilgis – 868,90 m) L-400 iš Siesikų KT S-105 tarp atramų Nr. 400/1-400/17 ir 400/17-401/9, esančios Ukmergės r. sav., Siesikų sen., Belazariškių k., kurios įsigijimo vertė – 14106,81 Eur (keturiolika tūkstančių šimtas šeši eurai aštuoniasdešimt vienas centas), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 4653,64 Eur (keturi tūkstančiai šeši šimtai penkiasdešimt trys eurai šešiadešimt keturi centai);

1.4. stulpinės transformatorinės ST Uk-336, 250 kVA galios transformatoriaus TMG 250/10, esančių Ukmergės r. sav., Veprių sen., Barboriškio k. 2, kurių įsigijimo vertė – 21872,10 Eur (dvidešimt vienas tūkstantis aštuoni šimtai septyniasdešimt du eurai dešimt centų), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 1122,18 Eur (vienas tūkstantis šimtas dvidešimt du eurai aštuoniolika centų);

1.5. 0,4 kV įtampos elektros oro linijos (4xA-35, ilgis – 1012,85 m) L-100 ir L-200 iš ST V-312, stulpinės transformatorinės ST V-312, 63 kVA galios transformatoriaus TM 63/10, esančių Ukmergės r. sav., Žemaitkiemio sen., Antatilčių k., kurių įsigijimo vertė – 20214,61 Eur (dvidešimt tūkstančių du šimtai keturiolika eurų šešiasdešimt vienas centas), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 6158,99 Eur (šeši tūkstančiai šimtas penkiasdešimt aštuoni eurai devyniasdešimt devyni centai);

1.6. 10 kV įtampos elektros oro linijos (3xAS-35, ilgis – 280 m) L-100 iš Pašilės TP tarp atramų Nr. 110/61-116/4, 0,4 kV įtampos elektros oro linijos (4xA-35, ilgis – 43 m) L-100 iš ST P-120 tarp atramų 100/1-100/2, stulpinės transformatorinės ST P-120, 63 kVA galios transformatoriaus TSMA-60/10, esančių Ukmergės r. sav., Pivonijos sen., Vaiteliškių k., kurių įsigijimo vertė – 14592,79 Eur (keturiolika tūkstančių penki šimtai devyniasdešimt du eurai septyniasdešimt devyni centai), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 2429,17 Eur (du tūkstančiai keturi šimtai dvidešimt devyni eurai septyniolika centų);

1.7. 10 kV įtampos elektros oro linijos (3xAS-35, ilgis – 65,20 m) L-300 iš Vidiškių TP tarp atramų Nr. 300/271-300/272, 0,4 kV įtampos elektros oro linijos (4xA-35, ilgis – 45,85 m) L-200 iš ST V-314, stulpinės transformatorinės ST V-314, 30 kVA galios transformatoriaus TM-30/10, esančių Ukmergės r. sav., Žemaitkiemio sen., Antatilčių k., kurių įsigijimo vertė – 8178,29 Eur (aštuoni tūkstančiai šimtas septyniasdešimt aštuoni eurai dvidešimt devyni centai), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 822,75 Eur (aštuoni šimtai dvidešimt du eurai sepyniasdešimt penki centai);

1.8. 10 kV įtampos elektros oro linijos (3xAS-35, ilgis – 15,73 m) L-100 iš Taujėnų TP nuo atramos Nr. 100/31 iki ST Tj-106, stulpinės transformatorinės ST Tj-106, 63 kVA galios transformatoriaus TM-63/10, esančių Ukmergės r. sav., Taujėnų k., kurių įsigijimo vertė – 7892,15 Eur (septyni tūkstančiai aštuoni šimtai devyniasdešimt du eurai penkiolika centų), likutinė vertė 2022 m. lapkričio 30 d. – 0,00 Eur (nulis eurų), pardavimo kaina – 777,63 Eur (sepyni šimtai septyniasdešimt septyni eurai šešiasdešimt trys centai).

2. Kilnojamųjų daiktų, nurodytų šio sprendimo 1.1. – 1.8. papunkčiuose, bendra pardavimo kaina – 22547,95 Eur (dvidešimt du tūkstančiai penki šimtai keturiasdešimt septyni eurai devyniasdešimt penki centai), paskaičiuota nepriklausomų turto vertintojų (UAB „Apus turtas“ 2021 m. kovo 24 d. – 2021 m. liepos 1 d. ataskaita Nr. 21/575 KT bei UAB „Stivvf“ 2021 m. rugsėjo 29 d. ataskaita Nr. 21092395-K) nustatytas vertes sumažinus objektų fizinio nusidėvėjimo suma nuo turto vertinimo atlikimo iki sprendimo išpirkti objektus.

3. Pervesti į Lietuvos Respublikos valstybės biudžetą – 21749,35 Eur (dvidešimt vieną tūkstantį septynis šimtus keturiasdešimt devynis eurus trisdešimt penkis centus), gautus pardavus šio sprendimo 1.1. – 1.8. papunkčiuose nurodytus kilnojamuosius daiktus ir atskaičius kilnojamųjų daiktų – Energetikos objektų vertinimo išlaidas – 798,60 Eur (septynis šimtus devyniasdešimt aštuonis eurus šešiasdešimt centų).

4. Įpareigoti Ukmergės rajono savivaldybės administracijos direktorių pasirašyti su šio sprendimo vykdymu susijusius dokumentus.

5. Pripažinti netekusiu galios Ukmergės rajono savivaldybės tarybos 2022 m. gruodžio 21 d. sprendimą Nr. 7-282 „Dėl nutarimo projekto teikimo Lietuvos Respublikos Vyriausybei“.

Savivaldybės meras

Projektą parengė:

Turto ir įmonių valdymo skyriaus

vyriausioji specialistė Laimutė Bimbirienė

Turto ir įmonių valdymo skyriaus vedėja Daiva Gladkauskienė

Sprendimo projektas suderintas ir pasirašytas Ukmergės rajono savivaldybės dokumentų valdymo sistemoje „Kontora“.

Forma patvirtinta Ukmergės rajono savivaldybės

administracijos direktoriaus 2017 m. rugsėjo 27 d.

įsakymu Nr. 13-1536

**UKMERGĖS RAJONO SAVIVALDYBĖS TARYBOS SPRENDIMO PROJEKTO**

**„DĖL NUTARIMO PROJEKTO TEIKIMO LIETUVOS RESPUBLIKOS VYRIAUSYBEI“**

**AIŠKINAMASIS RAŠTAS**

2023 m. kovo 14 d.

Ukmergė

**1. Sprendimo projekto rengimo pagrindas:**

Lietuvos Respublikos vietos savivaldos įstatymo 7 straipsnio 10 punktas, kuriame nustatyta, kad valstybinės (valstybės perduotos savivaldybėms) funkcijos yra savivaldybei priskirtos valstybinės žemės ir kito valstybės turto valdymas, naudojimas ir disponavimas.

Lietuvos Respublikos vietos savivaldos įstatymo 16 straipsnio 2 dalies 27 punktas, kuriame numatyta išimtinė savivaldybės tarybos kompetencija sprendimų dėl savivaldybei priskirtos valstybinės žemės ir kito valstybės turto valdymo, naudojimo ir disponavimo juo patikėjimo teise priėmimo.

Lietuvos Respublikos Vyriausybės įstatymo 38 straipsnis, kuris nustato Teisės aktų projektų pateikimo Vyriausybei tvarką. Šio straipsnio 1 punkte, nurodyta, kad Vyriausybei įstatymų, Vyriausybės nutarimų ir kitų teisės aktų projektus turi teisę teikti Ministras Pirmininkas, ministrai, savivaldybių tarybos ir kiti subjektai, kuriems tokią teisę suteikia įstatymai. Ministro Pirmininko teikiami teisės aktų projektai turi būti vizuoti Ministro Pirmininko, ministro teikiami teisės aktų projektai – ministro. Savivaldybių tarybų, kitų subjektų, kuriems tokią teisę suteikia įstatymai, teikiami teisės aktų projektai turi būti vizuoti atitinkamos valdymo srities ministro.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 9 straipsnis, kuris nustato, kad valstybės ir savivaldybių turtas turi būti valdomas, naudojamas ir juo disponuojama vadovaujantis šiais principais:

1) visuomeninės naudos – valstybės ir savivaldybių turtas turi būti valdomas, naudojamas ir disponuojama juo rūpestingai, siekiant užtikrinti visuomenės interesų tenkinimą;

2) efektyvumo – sprendimais, susijusiais su valstybės ir savivaldybių turto valdymu, naudojimu ir disponavimu juo, turi būti siekiama maksimalios naudos visuomenei;

3) racionalumo – valstybės ir savivaldybių turtas turi būti tausojamas, nešvaistomas, racionaliai valdomas ir naudojamas;

4) viešosios teisės – sandoriai dėl valstybės ir savivaldybių turto turi būti sudaromi tik teisės aktų, reglamentuojančių disponavimą valstybės ir (ar) savivaldybių turtu, nustatytais atvejais ir būdais.

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 20 straipsnio 1 dalies 8 punktas, kuris nustato, kad valstybei nuosavybės teise priklausančio turto perdavimas kitų subjektų nuosavybėn vykdomas vadovaujantis Lietuvos Respublikos valstybės ir savivaldybių turto valdymo, naudojimo ir disponavimo juo įstatymu bei kitų įstatymų nustatytais būdais.

Lietuvos Respublikos energetikos įstatymo 37 straipsnio 1 dalis, kurioje numatyta, kad Energetikos įmonės, gavusios vartotojų (fizinių ar juridinių asmenų) prašymą, Vyriausybės ar jos įgaliotos institucijos nustatyta tvarka ir sąlygomis išperka arba eksploatuoja vartotojams nuosavybės teise priklausančius ir jų lėšomis iki 2002 m. liepos 1 d. įrengtus bendrai naudojamus energetikos objektus, skirtus energijai perduoti ir (ar) skirstyti. Energetikos įmonė ir prašymą pateikęs vartotojas tarpusavio sutarimu derina vartotojams nuosavybės teise priklausančių ir jų lėšomis iki 2002 m. liepos 1 d. įrengtų bendrai naudojamų energetikos objektų išpirkimo ar eksploatavimo tvarką ir sąlygas, kiek tai neprieštarauja Vyriausybės ar jos įgaliotos institucijos nustatytiems reikalavimams. Jeigu energetikos įmonė ir vartotojas nesusitaria dėl energetikos objektų išpirkimo ar eksploatavimo tvarkos ir sąlygų, energetikos įmonė ir (ar) vartotojas gali kreiptis į Tarybą dėl šios tvarkos ir sąlygų nustatymo. Taryba, nustatydama energetikos objektų išpirkimo ar eksploatavimo tvarką ir sąlygas, vadovaujasi sąžiningumo, protingumo ir teisingumo reikalavimais bei atitinkamais energetikos srities teisės aktais.

Lietuvos Respublikos energetikos įstatymo 37 straipsnio 2 dalis, kurioje numatyta, kad valstybei ar savivaldybei nuosavybės teise priklausantys energetikos objektai, skirti energijai perduoti ir (ar) skirstyti, Vyriausybės ar jos įgaliotos institucijos nustatyta tvarka parduodami energetikos įmonėms, turinčioms teisę verstis atitinkama energetikos veikla, už kainą, nustatomą pagal energetikos objektų vertę, nustatytą vadovaujantis turto ir verslo vertinimą reglamentuojančiais teisės aktais. Parduodamų energetikos objektų vertės nustatymą gali inicijuoti ir energetikos įmonė, jeigu asmenys, patikėjimo teise valdantys valstybei ar savivaldybei nuosavybės teise priklausančius energetikos objektus, sutinka su tuo. Parduodamų energetikos objektų kaina gali būti mažinama atsižvelgiant į objektų nusidėvėjimą per laikotarpį nuo turto vertinimo atlikimo iki sutarties sudarymo, energetikos įmonės patirtų turto vertinimo sąnaudų sumą ar kitus objektyvius vertę mažinančius veiksnius, vertintus turto vertinimo metu ir pasikeitusius po jo atlikimo. Valstybei ar savivaldybei nuosavybės teise priklausantys energetikos objektai perduodami energetikos įmonei po to, kai asmenys, patikėjimo teise valdantys šiuos objektus, sudaro pirkimo–pardavimo sutartį (toliau – sutartis) su energetikos įmone. Sutartyje turi būti nustatytas atlyginimo už perduodamą energetikos objektą būdas, terminai, energetikos objekto naudojimo tikslas. Sutartis sudaroma tik po to, kai energetikos objektų pardavimui ir sutarties projektui pritaria atitinkamai Vyriausybė arba savivaldybės taryba. Teikiant Vyriausybei ar savivaldybės tarybai sutarties projektą dėl pritarimo, pagrindžiama būtinybė parduoti energetikos objektą energetikos įmonei ir kartu pateikiama energetikos objekto turto vertinimo ataskaita. Asmenys, patikėjimo teise valdę valstybei ar savivaldybei nuosavybės teise priklausančius energetikos objektus, už šių objektų pardavimą gautas lėšas, atskaitę parduotų objektų vertės nustatymo paslaugas įsigyjant patirtas išlaidas, atitinkamai perveda į valstybės ar savivaldybės biudžetą.

Lietuvos Respublikos energetikos ministro 2009 m. gruodžio 9 d. įsakymu Nr. 1-243 patvirtinto Vartotojų (juridinių ir fizinių asmenų) lėšomis iki Lietuvos Respublikos energetikos įstatymo įsigaliojimo įrengtų bendrai naudojamų elektros energetikos objektų, skirtų elektros energijai perduoti ir (ar) skirstyti, išpirkimo ar eksploatavimo tvarkos aprašo (toliau – Aprašo) 16.2. papunktis, kuriame numatyta, kad kartu su prašymu išpirkti bendrai naudojamą elektros energetikos objektą savininkas pateikia juridinio asmens atitinkamo valdymo organo sprendimą dėl sutikimo parduoti bendrai naudojamą elektros energetikos objektą.

Aprašo 22 punktas nustato, kad nusprendus išpirkti bendrai naudojamą elektros energetikos objektą ir šalims sutarus dėl bendrai naudojamo elektros energetikos objekto pirkimo–pardavimo sąlygų, per 4 mėnesius nuo šio Aprašo 20.1. papunktyje nustatyto pranešimo išsiuntimo dienos energetikos įmonė ir savininkas turi sudaryti bendrai naudojamo elektros energetikos objekto pirkimo–pardavimo sutartį. Per šiame Aprašo punkte nustatytą terminą nesudarius pirkimo–pardavimo sutarties prašymas išpirkti bendrai naudojamą elektros energetikos objektą ir prie jo pridėti dokumentai grąžinami savininkui. Išperkant valstybei ar savivaldybei nuosavybės teise priklausantį turtą, sutartis pasirašoma tik tada, kai elektros energetikos objektų pardavimui ir sutarties projektui pritaria atitinkamai Lietuvos Respublikos Vyriausybė ar savivaldybės taryba. Teikiant Lietuvos Respublikos Vyriausybei ar savivaldybės tarybai sutarties projektą dėl pritarimo, turi būti pagrindžiama būtinybė parduoti bendrai naudojamą elektros energetikos objektą energetikos įmonei ir kartu pateikiama šio objekto turto vertinimo ataskaita arba energetikos įmonės nustatytos objekto vertės apskaičiavimas. Tuo atveju šiame Aprašo punkte nustatytas sutarties sudarymo terminas netaikomas.

Ukmergės rajono savivaldybės tarybos 2021 m. birželio 23 d. sprendimas Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“.

Ukmergės rajono savivaldybės tarybos 2021 m. rugpjūčio 26 d. sprendimas Nr. 7-205 „Dėl Ukmergės rajono savivaldybės tarybos 2021 m. birželio 23 d. sprendimo Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“ pakeitimo“.

Akcinės bendrovės „Energijos skirstymo operatorius“ 2022 m. rugpjūčio 9 d. raštas Nr. 22KR-SD-7561 „Sprendimas dėl energetikos objektų išpirkimo“.

Akcinės bendrovės „Energijos skirstymo operatorius“ 2023 m. vasario 9 d. raštas Nr. 23KR-SD-1596 „Dėl energetikos objektų išpirkimo“.

**2. Sprendimo projekto tikslas ir esmė:**

Lietuvos Respublikos Vyriausybė 2002 m. spalio 4 d. nutarimu Nr. 1578 „Dėl turto perdavimo“ Ukmergės rajono savivaldybei perdavė valdyti ir naudoti patikėjimo teise valstybei nuosavybės teise priklausantį, Ukmergės rajone pastatytą iš Kaimo rėmimo fondo lėšų ilgalaikį materialųjį turtą – bendro naudojimo elektros tiekimo linijas, kurios vadovaujantis Lietuvos Respublikos elektros energetikos įstatymo 75 straipsnio 2 dalimi laikomos kilnojamaisiais daiktais. Numatomi parduoti kilnojamieji daiktai – Eenergetikos objektai Ukmergės rajono savivaldybei nėra reikalingi, jie nėra naudojami įstatymuose numatytoms funkcijoms atlikti.

Pažymėtina, kad, siekiant minėtus valstybei nuosavybės teise priklausančius kilnojamuosius daiktus parduoti AB „Energijos skirstymo operatorius“, buvo atlikti šie darbai:

1. Elektros oro linijos su visais priklausiniais kaip nekilnojamieji daiktai išregistruotos iš Nekilnojamojo turto registro.

2. Visuose žemės sklypuose, per kuriuos yra nutiestos elektros oro linijos, nustatytos ir įregistruotos Nekilnojamojo turto registre specialiosios žemės naudojimo sąlygos.

3. Atliktas rengiamų pardavimui kilnojamųjų daiktų – Energetikos objektų vertinimas (UAB „Apus turtas“ 2021 m. kovo 24 d. – 2021 m. liepos 1 d. kilnojamojo turto vertinimo ataskaita Nr. 21/575 KT bei UAB „Stivvf“ 2021 m. rugsėjo 29 d. kilnojamojo turto vertinimo ataskaita Nr. 21092395-K). Bendra įvertinto turto vertė – 27690,00 Eur (dvidešimt septyni tūkstančiai šeši šimtai devyniasdešimt eurų). Ukmergės rajono savivaldybės administracijos patirtos išlaidos minėtų turto objektų vertinimui atlikti (UAB „Apus turtas“ 2021-07-12 PVM sąskaita-faktūra E Nr. 00511 – 677,60 Eur ir UAB „Stivvf“ 2021-10-11 PVM sąskaita-faktūra KYT Nr. 000969 – 121,00 Eur) – 798,60 Eur (septyni šimtai devyniasdešimt aštuoni eurai šešiasdešimt centų).

4. Vadovaujantis 2021 m. birželio 23 d. Ukmergės rajono savivaldybės tarybos sprendimu Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“ ir 2021 m. rugpjūčio 26 d. Ukmergės rajono savivaldybės tarybos sprendimu Nr. 7-205 „Dėl Ukmergės rajono savivaldybės tarybos 2021 m. birželio 23 d. sprendimo Nr. 7-180 „Dėl sutikimo parduoti elektros energetikos objektus akcinei bendrovei „Energijos skirstymo operatorius“ pakeitimo“, 2022 m. vasario 24 d. AB „Energijos skirstymo operatorius“ buvo pateiktas prašymas Nr. (6.8) 18-897 „Dėl energetikos objektų išpirkimo“.

5. 2022 m. rugpjūčio 9 d. gautas AB „Energijos skirstymo operatorius“ raštas Nr. 22KR-SD-7561 „Sprendimas dėl energetikos objektų išpirkimo“, kuriame pateiktas pasiūlymas išpirkti valstybei nuosavybės teise priklausančius Ukmergės rajono savivaldybės patikėjimo teise valdomus kilnojamuosius daiktus – Energetikos objektus. Siūloma objektų pardavimo kaina – 22523,84 Eur (dvidešimt du tūkstančiai penki šimtai dvidešimt trys eurai aštuoniasdešimt keturi centai). Pardavimo kaina paskaičiuota nepriklausomų turto vertintojų (UAB „Apus turtas“ ir UAB „Stivvf“) nustatytas vertes sumažinus objektų fizinio nusidėvėjimo suma nuo turto vertinimo atlikimo iki sprendimo išpirkti objektą.

6. 2022 m. gruodžio 2 d. Nacionalinės žemės tarnybos prie Žemės ūkio ministerijos Ukmergės skyriui pateiktas prašymas Nr. (6.8E) 18-5655 „Dėl sutikimo toliau eksploatuoti elektros energetikos objektus valstybinėje žemėje, kurioje nesuformuoti žemės sklypai“.

7. 2022 m. gruodžio 29 d. gautas Nacionalinės žemės tarnybos prie Žemės ūkio ministerijos Ukmergės skyriaus raštas Nr. 47SD-2785-(14.47.137 E) „Dėl eksploatuojamų elektros energetikos objektų valstybinėje žemėje, kurioje nesuformuoti žemės sklypai“.

Derinant Energetikos objektų pirkimo–pardavimo sutarties projektą su AB „Energijos skirstymo operatorius“ pastebėta, kad bendrovei perskaičiuojant 1.8. papunktyje nurodytos elektros oro linijos su priklausiniais pardavimo kainą, t. y. nepriklausomo turto vertintojo nustatytą vertę mažinant objekto fizinio nusidėvėjimo suma nuo turto vertinimo atlikimo iki sprendimo išpirkti objektą priėmimo, buvo padaryta techninė klaida. Perskaičiavus minėto Energetikos objekto pardavimo kainą, 2023 m. vasario 9 d. AB „Energijos skirstymo operatorius“ Centrinės energetikos objektų išpirkimo komisija pateikė patikslintą sprendimą Nr. 23KR-SD-1596 „Dėl energetikos objektų išpirkimo“, kuriame pateikė pasiūlymą išpirkti valstybei nuosavybės teise priklausančius Ukmergės rajono savivaldybės patikėjimo teise valdomus Energetikos objektus už 22547,95 Eur (dvidešimt du tūkstančius penkis šimtus keturiasdešimt septynis eurus devyniasdešimt penkis centus.

**3. Šiuo metu galiojančios ir teikiamu projektu siūlomos naujos nuostatos (esant galimybei – lyginamasis variantas):** Nėra.

**4. Sprendimui įgyvendinti reikalingos lėšos ir galimi finansavimo šaltiniai:** Sprendimo įgyvendinimui lėšos nereikalingos.

**5. Priėmus sprendimą laukiami rezultatai, galimos pasekmės:** Priėmus šį sprendimą, bus rengiamas Lietuvos Respublikos Vyriausybės nutarimo „Dėl kilnojamųjų daiktų Ukmergės rajono savivaldybėje pardavimo AB „Energijos skirstymo operatorius“ projektas, Energetikos objektų pirkimo–pardavimo sutarties projektas, dokumentai bus derinami su atsakingomis institucijomis bei teikiami tvirtinti Lietuvos Respublikos Vyriausybei. Neigiamų pasekmių nenumatoma.

**6. Priimtam sprendimui įgyvendinti reikalingi papildomi teisės aktai (priimti, pakeisti, panaikinti):** Nereikalingi.

**7. Lietuvos Respublikos korupcijos prevencijos įstatymo 8 straipsnio 1 dalyje numatytais atvejais – sprendimo projekto antikorupcinis vertinimas:** –

**8. Kai sprendimo projektu numatoma reglamentuoti iki tol nereglamentuotus santykius, taip pat kai iš esmės keičiamas teisinis reguliavimas – sprendimo projekto numatomo teisinio reguliavimo poveikio vertinimas:** –

**9. Sekretoriatas priimtą sprendimą pateikia\*:** Apskaitos skyriui, Finansų skyriui, Urbanistikos ir infrastruktūros skyriui, Turto ir įmonių valdymo skyriui.

**10. Aiškinamojo rašto priedai:** 2023 m. vasario 9 d. AB „Energijos skirstymo operatorius“ raštas Nr. 23KR-SD-1596 „Dėl energetikos objektų išpirkimo“, 25 lapai.

Turto ir įmonių valdymo skyriaus vyriausioji specialistė Laimutė Bimbirienė